b"\n_START_ARTICLE_\nQaqortoq\n_START_SECTION_\nPoblaci\xc3\xb3\n_START_PARAGRAPH_\nAmb 3.229 habitants en 2013, Qaqortoq \xc3\xa9s la ciutat m\xc3\xa9s gran en el municipi Kujalleq._NEWLINE_No hi ha un desequilibri de g\xc3\xa8nere entre els groenlandesos nadius de Qaqortoq. L'\xc3\xbanica desigualtat de g\xc3\xa8nere \xc3\xa9s dels habitants nascuts fora de Groenl\xc3\xa0ndia, amb 3 dones per cada 5 homes._NEWLINE_A partir de 2011, el 10% dels habitants de la ciutat han nascut fora de Groenl\xc3\xa0ndia, molt menys del 20% de 1991 per\xc3\xb2 m\xc3\xa9s del m\xc3\xadnim del 9% de 2001.\n_START_SECTION_\nTransport aeri\n_START_PARAGRAPH_\nQaqortoq t\xc3\xa9 un heliport (IATA: JJV; ICAO:BGJN)  amb una pista asfaltada de 30 metres._NEWLINE_L'heliport de Qaqortoq opera durant tot l'any, i uneix directament Qaqortoq amb aeroport de Narsarsuaq (59\xc2\xa0km) i, de manera indirecta, amb la resta de Groenl\xc3\xa0ndia i Europa._NEWLINE_Hi ha avaluacions de factibilitat per a la construcci\xc3\xb3 d'una pista d'aterratge per a avions d'ala fixa. El tema va ser debatut pr\xc3\xa8viament en 2007, quan els dem\xc3\xb2crates es van oposar a una proposta de Siumut de construir pistes d'aterratge a Groenl\xc3\xa0ndia, citant preocupacions ecol\xc3\xb2giques i mediambientals. A difer\xc3\xa8ncia dels debats anteriors, actualment els dem\xc3\xb2crates estan pressionant per a la construcci\xc3\xb3 d'una pista de 1799 m que permetria els vols de passatgers amb Europa continental. Una pista m\xc3\xa9s curta de 1199 m recolzada per Siumut i per Air Greenland,  permetria vols a Isl\xc3\xa0ndia i a l'est del Canad\xc3\xa0.  El cost del trasllat de l'aeroport de Narsarsuaq a Qaqortoq s'estima en un cost de 120.7M\xe2\x82\xac. Actualment, l'aeroport de Narsarsuaq d\xc3\xb3na feina directa i indirectament a 140 persones, i per tant el consell regional s'oposa als plans, citant preocupacions d'ocupaci\xc3\xb3 si l'aeroport es tanca.\n_START_SECTION_\nTransport mar\xc3\xadtim\n_START_PARAGRAPH_\nQaqortoq t\xc3\xa9 un port que durant la temporada d'estiu fa escala els vaixells costaners de l'Arctic Umiaq Line.  L'autoritat portu\xc3\xa0ria de Qaqortoq \xc3\xa9s la Royal Arctic Line. Amb una profunditat de canal de 50 metres, el port t\xc3\xa9 capacitat per a vaixells de fins a 500 metres de longitud.\n_START_SECTION_\nTransport terrestre\n_START_PARAGRAPH_\nCom \xc3\xa9s el cas de tots els llocs poblats a Groenl\xc3\xa0ndia, Qaqortoq no est\xc3\xa0 connectat a cap altre lloc a trav\xc3\xa9s de carreteres. Camins de grava condueixen al nord i a l'oest de la ciutat, per\xc3\xb2 per a qualsevol transport motoritzat calen vehicles tot terreny. Durant l'hivern, les motos de neu es converteixen en el transport elegit.\n_START_SECTION_\nActivitats en Qaqortoq\n_START_PARAGRAPH_\nLes activitats m\xc3\xa9s importants s\xc3\xb3n la pesca i processament de gambes, la producci\xc3\xb3 de pells, i la reparaci\xc3\xb3 i manteniment de vaixells, per\xc3\xb2 l'economia es basa principalment en els serveis educatius i administratius. Qaqortoq t\xc3\xa9 un port i una estaci\xc3\xb3 de serveis._NEWLINE_L'economia nativa de subsist\xc3\xa8ncia va ser durant molt de temps preservada pel monopoli de la Royal Greenland Trading Department (Reial Departament de Comer\xc3\xa7 de Groenl\xc3\xa0ndia), que utilitzava la ciutat com a base per a la cacera de foques._NEWLINE_La Great Greenland Furhouse \xc3\xa9s l'\xc3\xbanica pelleteria a Groenl\xc3\xa0ndia i el principal comprador de pell de foca a l'illa, i segueix sent un dels principals ocupadors de la ciutat. Igual que la resta de Groenl\xc3\xa0ndia, Qaqortoq dep\xc3\xa8n principalment de la inversi\xc3\xb3 de Dinamarca; de totes les exportacions produ\xc3\xafdes en Qaqortoq, el 70,1% estan destinades al mercat dan\xc3\xa8s.\n_START_SECTION_\nTreball\n_START_PARAGRAPH_\nIgual que amb la resta de Groenl\xc3\xa0ndia, la desocupaci\xc3\xb3 al sud de Groenl\xc3\xa0ndia (i per tant de Qaqortoq) segueix sent alta. El 2010, la desocupaci\xc3\xb3 era del 10,4%, un increment superior a l'1,2% des de l'any 2009.\n_START_SECTION_\nEnergia\n_START_PARAGRAPH_\nTota l'electricitat de Qaqortoq \xc3\xa9s subministrat per l'empresa estatal Nukissiorfiit. Des de 2007, Qaqortoq obt\xc3\xa9 la seva energia el\xc3\xa8ctrica principalment de la Qorlortorsuaq Dam (presa de Qorlortorsuaq)  a trav\xc3\xa9s d'uns 70 quil\xc3\xb2metres de l\xc3\xadnia el\xc3\xa8ctrica de 70 kV. Anteriorment l'electricitat de la ciutat era subministrada per mitj\xc3\xa0 dels anomenats \xc2\xabbunkers de combustible per a generadors\xc2\xbb, tres vaixells diesel convertits en generadors d'electricitat.\n_START_SECTION_\nEducaci\xc3\xb3\n_START_PARAGRAPH_\nQaqortoq \xc3\xa9s el principal centre de l'educaci\xc3\xb3 en el sud de Groenl\xc3\xa0ndia i t\xc3\xa9 una Primary school, una Middle school i una High school. Tamb\xc3\xa9 t\xc3\xa9 una Folk high school (escola secund\xc3\xa0ria popular) que va comen\xc3\xa7ar com l'escola de treballadors (Sulisartut H\xc3\xb8jskoliat) en 1977, una escola de comer\xc3\xa7 i una escola professional b\xc3\xa0sica.\n_START_SECTION_\nSalut\n_START_PARAGRAPH_\nEl Napparsimavik Qaqortoq Sygehus \xc3\xa9s el principal hospital al sud de Groenl\xc3\xa0ndia. Actualment t\xc3\xa9 una plantilla de 59 persones i 18 llits. Els tres llogarets del municipi de Qaqortoq (Eqalugaarsuit, Saarloq i Qassimiut) tamb\xc3\xa9 pertanyen al districte sanitari de l'hospital Napparsimavik. Els pobles s\xc3\xb3n visitats per mar i amb un helic\xc3\xb2pter m\xc3\xa8dic en cas d'emerg\xc3\xa8ncies.\n_START_SECTION_\nTurisme\n_START_PARAGRAPH_\nEl turisme \xc3\xa9s un important contribuent a l'economia de la ciutat. El Greenland Sagalands  \xc3\xa9s l'operador tur\xc3\xadstic i l'oficina de turisme de Qaqortoq. Al voltant de dos ter\xc3\xa7os de tots els turistes (el 65,5%) s\xc3\xb3n de Dinamarca.  Hi ha diverses instal\xc2\xb7lacions que ofereixen allotjament, incloent el Qaqortoq Hostel (conegut tamb\xc3\xa9 com a Siniffik Inn)._NEWLINE_El Qaqortoq Museum ofereix serveis en angl\xc3\xa8s, dan\xc3\xa8s i groenland\xc3\xa8s. La pelleteria Great Greenland \xc3\xa9s tamb\xc3\xa9 una atracci\xc3\xb3 tur\xc3\xadstica popular._NEWLINE_Als turistes se'ls ofereix activitats tot l'any, com rutes amb caiac, caminades guiades, observaci\xc3\xb3 de balenes, esqu\xc3\xad de fons, i navegaci\xc3\xb3 amb canoes. En els \xc3\xbaltims anys, Qaqortoq ha experimentat una disminuci\xc3\xb3 dels ingressos de turisme, amb una mitjana de 1.700 turistes allotjats anualment a la ciutat durant la nit. La fam\xc3\xadlia reial danesa va visitar la ciutat com a part d'una gira oficial de Groenl\xc3\xa0ndia a l'estiu de 2014.\n_START_SECTION_\nEdificis hist\xc3\xb2rics\n_START_PARAGRAPH_\nL'edifici que ara alberga el Qaqortoq museum era originalment una botiga del ferrer de la ciutat. La casa va ser constru\xc3\xafda en pedra de color groc i es remunta a 1804._NEWLINE_L'edifici m\xc3\xa9s antic de l'hist\xc3\xb2ric port colonial, i per tant de tot Qaqortoq, \xc3\xa9s un edifici d'arxius de color negre enquitranat de 1797. L'edifici va ser dissenyat per l'arquitecte dan\xc3\xa8s Kirkerup, prefabricat a Dinamarca i enviat en peces a Qaqortoq on es va a tornar a muntar.\n_START_SECTION_\nStone & Man\n_START_PARAGRAPH_\nEntre 1993 i 1994 l'artista de Qaqortoq Aka Hoegh va presidir el projecte Stone & Man (en angl\xc3\xa8s: Pedra i Home), dissenyat per a transformar la ciutat en una galeria d'art a l'aire lliure. Divuit artistes de Finl\xc3\xa0ndia, Su\xc3\xa8cia, Noruega, Isl\xc3\xa0ndia i Groenl\xc3\xa0ndia van tallar 24 escultures a les roques i c\xc3\xb2dols en la ciutat. Avui en dia hi ha m\xc3\xa9s de 40 escultures a la ciutat i totes formen part de l'exposici\xc3\xb3 Stone & Man.\n_START_SECTION_\nLa font\n_START_PARAGRAPH_\nA la ciutat hi ha la font m\xc3\xa9s antiga de Groenl\xc3\xa0ndia, Mindebr\xc3\xb8nden (en dan\xc3\xa8s: font commemorativa), acabada en 1932. Era l'\xc3\xbanica font al pa\xc3\xads abans que es constru\xc3\xads una altra en Sisimiut. \xc3\x89s una atracci\xc3\xb3 tur\xc3\xadstica, ja que la font representa balenes escopint aigua pels seus espiracles."